Guwa het as deel van haar studie eksperimente gedoen om visvoer te ontwikkel wat optimale voeding vir die Afrika-katvis bied en terselfdertyd plantgroei aanhelp. Op 'n vraag oor haar keuse van die Afrika-katvis sê sy dié spesie word dikwels vir navorsing gebruik omdat dit maklik is om te teel en 'n hoë toleransie het vir swak watergehalte.
Guwa sê in gewone akwakultuur hoop visafval dikwels op in die water, en word dit uiteindelik giftig vir plante. In 'n akwaponikastelsel breek bakterieë egter hierdie afvalprodukte af tot voedingstowwe wat plante kan gebruik, sodat die water wat terugvloei na die akwakultuurstelsel skoner en veiliger is vir die vis.
Boonop het die insluiting van kalium en yster by die dieet van die Afrika-katvis die vis se gesondheid verbeter, voeg Guwa by, en is die hoë konsentrasies van hierdie minerale wat die vis in die water uitgeskei het deur die plante geabsorbeer, wat plantgroei bevorder het.
Sy noem dat die Suid-Afrikaanse akwakultuurbedryf, wat as 'n seker en volhoubare voedselproduksiemetode dien, nog besig is om te groei nog en ondersteuning nodig het.